ગુજરાતમાં પાટીદારો દ્વારા અનામતની માગણીના મુદ્દે સમગ્ર રાજ્યમાં ભડકી ઊઠેલી હિંસાને પગલે અનામતનો મામલો ફરી એક વાર રાજકીય ચર્ચાના કેન્દ્રમાં આવી ગયો છે. સ્વતંત્રતા મળ્યા બાદ અનુસૂચિત જાતિઓ અને જનજાતિઓને સામાજિક-આર્થિક રીતે મુખ્ય ધારામાં લાવવા માટે તેમને દસ વર્ષ માટે સરકારી નોકરીઓમાં અનામત આપવામાં આવી હતી. પાછળથી દસ વર્ષથી આ સમયમર્યાદા સતત વધારવામાં આવી છે. સમયમર્યાદા વધારતી વખતે સંબંધિત વર્ગોને અનામતનો સંપૂર્ણ લાભ યોગ્ય રીતે મળે છે કે નહીં તે બાબત ચકાસવામાં આવી નથી.